**Előterjesztés**

**Helyi Esélyegyenlőségi Program felülvizsgálatáról**

„A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében”

Az előterjesztést készítette: jegyző

Előterjesztő: polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: A Magyarország helyi önkormányzatairól szóló 2011. évi CLXXXIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. § (1) bekezdése értelmében a község, a város és a főváros kerületeinek önkormányzata (a továbbiakban: települési önkormányzat) ötévente öt évre szóló helyi esélyegyenlőségi programot fogad el.

Telki község Önkormányzata (a továbbiakban: Önkormányzat) a 2019-2023 időszakra vonatkozó Helyi Esélyegyenlőségi Programját (továbbiakban: HEP) 2019. január 28. napján fogadta el a 6/2019. (I.28.) önkormányzati határozatával.

Az Ebktv. 31. § (4) bekezdése szerint a helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A HEP első felülvizsgálata 2021. évben vált aktuálissá.

A HEP felülvizsgálati munkapéldánya kiküldésre került mindazoknak, akik a Korm. rendelet már hivatkozott 1. § (2) bekezdése szerinti tárgykörökben tapasztalatokkal rendelkeznek, és véleményükkel segíthetik a felülvizsgálat tárgyilagos lefolytatását, majd ezt követően 2020.november 10-én sor megrendezésre került egy fórum (HEP Fórum), ahol az érintettek elmondhatták véleményüket, tapasztalataikat, mely alapján a jelen anyag összeállításra került,

Az így áttekintésre került 2019-ban elfogadott program, intézkedési tervvel kapcsolatban apró módosítási javaslatok, kiegészítések fogalmazódtak meg. (táblázat).

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet (továbbiakban: Korm. rendelet) értelmében a felülvizsgálatnak ki kell terjednie

a) arra, hogy a helyzetelemzés továbbra is helytálló-e,

b) valamint a lejárt határidejű intézkedések teljesülésére és eredményeinek felmérésére.

A Korm. rendelet 1. § (2) bekezdése alapján, a helyzetelemzésben meg kell határozni a településen élő hátrányos helyzetű társadalmi csoportok, különösen a mélyszegénységben élők, romák, gyermekek, nők, idősek és fogyatékkal élők teljes lakossághoz viszonyított képzettségi, lakhatási, foglalkoztatási, egészségi, szociális és területi mutatóit, az adott település esélyegyenlőtlenségi problémáit.

A Korm. rendelet 1. § (4) bekezdése értelmében az intézkedési tervben meg kell határozni, hogy a helyzetelemzésben feltárt esélyegyenlőségi problémák felszámolása érdekében milyen beavatkozásokra, intézkedésekre van szükség. Az intézkedési tervben – táblázati formában – meghatározott célkitűzésekhez minden esetben tartozik egy, a cél megvalósítására rendelkezésre álló határidő.

Az intézkedési tervet érintően javasolt módosítások általában határidő hosszabbítások, néhány esetben új programok kerültek előírásra illetve esetenként rögzítésre kerül, hogy a programelem határidőre megvalósult vagy nem valósult meg.

Telki, 2021. január 26.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2021 ( II. .) számú**

**Polgármesteri határozat**

**Helyi Esélyegyenlőségi Program felülvizsgálatáról**

A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§. (4) bekezdésben kapott felhatalmazás alapján Telki község Önkormányzat képviselőtestületének feladat és határkörében eljárva a következő döntés hozom:

A hatályos Helyi Esélyegyenlőségi Program időarányos megvalósulását, illetve a helyzetelemzést áttekintettem, a Programot felülvizsgáltam, és a felülvizsgálat alapján módosított Programot a melléklet szerint elfogadom.

Intézkedem a felülvizsgált Helyi Esélyegyenlőségi Program közzétételéről.

Határidő: azonnal

Felelős: Polgármester